Document ID: 31975R1031

31975R1031
L 102/7
JURNALUL OFÍCIAL AL UNIUNII EUROPENE
REGULAMENTUL (CEE) NR. 1031/75 AL COMISIEI
din 17 aprilie 1975
de definire a situației generatoare de drept la ajutor pentru semințele de bumbac
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1516/71 al Consiliului din 12 iulie 1971 de instituire a unui regim de ajutoare pentru semințele de bumbac (1), în special articolul 1 alineatul (5),
întrucât, în conformitate cu articolul 4 alineatul (2) din Regulamentul (CEE) nr. 1134/68 al Consiliului din 30 iulie 1968 (2) de stabilire a normelor de aplicare a Regulamentului (CEE) nr. 653/68 privind condițiile de modificare a valorii unității de cont utilizate în politica agricolă comună (3), în operațiunile efectuate în cadrul politicii agricole comune, sumele în monedă națională datorate de un stat membru sau de un organism legal mandatat și care corespund valorilor fixate în unități de cont, se plătesc pe baza raportului dintre unitatea de cont și moneda națională în vigoare în momentul realizării operațiunii respective sau a unei părți din aceasta;
întrucât, în conformitate cu articolul 6 din Regulamentul (CEE) nr. 1134/68 se consideră ca moment de realizare a operațiunii data la care intervine situația generatoare de creanță pentru suma aferentă acestei operațiuni, conform prevederilor privind situația generatoare din reglementările comunitare sau, în absența acestora, din reglementările statului membru în cauză;
întrucât situația generatoare de drept la ajutor pentru semințele de bumbac intervine în producția de bumbac; întrucât este, totuși, foarte dificil de stabilit data exactă de producție pentru un anumit lot de bumbac;
întrucât se știe din experiență că producția se realizează aproape în totalitate în cursul lunii octombrie a fiecărui an cel târziu; întrucât o aplicare uniformă a regimului de ajutoare pentru acest produs impune calcularea valorii ajutorului în monedă națională, în funcție de cursul de schimb valabil la încheierea perioadei menționate anterior;
întrucât măsurile prevăzute în prezentul regulament sunt conforme cu avizul Comitetului de gestionare a grăsimilor,
ADOPTĂ PREZENTUL REGULAMENT:
Articolul 1
În conformitate cu articolul 6 din Regulamentul (CEE) nr. 1134/68 situația generatoare de drept la ajutor pentru semințele de bumbac este considerată ca intervenind la 1 noiembrie de după începerea fiecărei campanii de comercializare.
Articolul 2
Prezentul regulament intră în vigoare la 1 august 1975.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 aprilie 1975.

Labels: 17
19